Факт е, че сандалите не са особено добър избор, ако държите на визията си. Това обаче важи само в определени случаи.
Ако сте на море, сандалите могат да бъдат дори най-добрият избор за вас, тъй като осигуряват свобода на крака, а това е от първостепенно значение по време на летните горещини.
Някои мъже дори ги предпочитат пред джапанките, тъй като последните се изхлузват много по-лесно, имат прекалено тънка подметка, а и често са изработени от некачествена гума, която запарва краката.
Както вероятно знаете, колкото и модните тенденции да се менят, носенето на сандали с чорапи никога не е било модерно, затова е препоръчително да го избягвате.